ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670028048
ขอให้พิจารณาจ่ายเงินเบี้ยยังชีพผู้พิการที่จะได้รับผ่านบัตรสวัสดิการแห่งรัฐ จำนวน 200 บาท (สองร้อยบาทถ้วน) ของเดือนมิถุนายน 2567 ให้กับพี่ชายของผู้ร้อง เนื่องจากผู้ร้องแจ้งว่าบัตรผู้พิการของพี่ชายหมดอายุ ตั้งแต่เดือนมีนาคม 2564 แต่ยังคงได้เบี้ยยังชีพผู้พิการอยู่เป็นประจำทุกเดือน จนถึงเดือนพฤษภาคม 2567 โดยไม่มีเอกสารแจ้งเตือนให้ต่ออายุบัตรผู้พิการแต่อย่างใด ต่อมาเมื่อวันที่ 10 กรกฎาคม 2567 หลานของผู้ร้องได้นำบัตรผู้พิการไปกดเงินสดออกมาเพื่อนำมาให้กับพี่ชายของผู้ร้อง แต่ปรากฏว่าไม่มีเงินเบี้ยยังชีพผู้พิการโอนเข้ามาแต่อย่างใด หลานของผู้ร้องจึงแจ้งให้ผู้ร้องทราบว่าไม่มีเงินเข้ามาตั้งแต่เดือนมิถุนายน 2567 แล้ว จากนั้นผู้ร้องจึงโทรศัพท์ไปยังศูนย์บริการคนพิการกรุงเทพมหานคร ผ่านทางหมายเลข 0 2354 3288 ต่อ 701 เพื่อสอบถามเจ้าหน้าที่ เจ้าหน้าที่เพศหญิง (เพียงกล่าวถึงเท่านั้น) รับสาย และทำการสอบถามข้อมูลของผู้พิการ ผู้ร้องแจ้งว่าบัตรผู้พิการหมดอายุ เมื่อปี 2564 เจ้าหน้าที่จึงแจ้งกับผู้ร้องว่า จะต้องทำการต่ออายุบัตรผู้พิการก่อน และให้ผู้ร้องเดินทางไปต่ออายุบัตรผู้พิการยังโรงพยาบาลตากสิน เพราะจะมีการออกหน่วยทุกวันศุกร์ และแจ้งให้ผู้ร้องเตรียมเอกสารสำเนาทะเบียนบ้าน และบัตรประจำประชาชน ทั้งของผู้พิการและผู้ดูแล พร้อมทั้งถ่ายภาพผู้พิการผ่านโทรศัพท์มือถือ เพื่อนำไปยืนยันกับเจ้าหน้าที่โดยไม่ต้องนำตัวผู้พิการไป ต่อมาวันที่ 12 กรกฎาคม 2567 ช่วงเวลาประมาณ 09.00 น. ผู้ร้องจึงเดินทางไปยังโรงพยาบาลตากสิน เพื่อต่ออายุบัตรผู้พิการให้กับพี่ชายของผู้ร้อง พบเจ้าหน้าที่ (เพียงกล่าวถึงเท่านั้น) ทำการตรวจสอบเอกสารที่ผู้ร้องได้ทำการยื่นไป และแจ้งว่า "เอกสารครบถ้วนทุกอย่างยกเว้นเอกสารใบรับรองแพทย์ จึงไม่สามารถต่ออายุบัตรผู้พิการได้ ให้ผู้ร้องเดินทางไปขอเอกสารใบรับรองแพทย์ก่อน" ต่อมาช่วงเวลาประมาณ 10.30 น. ผู้ร้องจึงเดินทางไปยังโรงพยาบาลเจริญกรุงประชารักษ์ เพื่อขอเอกสารใบรับรองแพทย์ บริเวณแผนกผู้ป่วยจิตเวช พบเจ้าหน้าที่พยาบาล (เพียงกล่าวถึงเท่านั้น) แจ้งกับผู้ร้องว่า "จะทำการตรวจสอบให้ ยังไม่ต้องขอเอกสารใบรับรองแพทย์" จากนั้นเจ้าหน้าที่จึงยื่นเอกสารเกี่ยวกับสิทธิการรักษาพยาบาลของผู้พิการให้กับผู้ร้อง และแจ้งกับผู้ร้องว่า "ผู้ป่วยเดินทางมาใช้สิทธิรักษาตามสิทธิผู้พิการมาตลอด ยังไม่ได้มีการตัดสิทธิแต่อย่างใด ไม่ต้องทำบัตรใหม่ และให้ผู้ร้องไปทำการติดต่อสอบถามกับเจ้าหน้าที่สำนักงานเขตบางคอแหลมถึงสาเหตุที่ไม่ได้รับเงินเบี้ยยังชีพผู้พิการ" จากนั้นช่วงเวลาประมาณ 14.50 น. ผู้ร้องจึงเดินทางไปยังสำนักงานเขตบางคอแหลม เพื่อสอบถามเจ้าหน้าที่ พบเจ้าหน้าที่ (เพียงกล่าวถึงเท่านั้น) ทำการตรวจสอบข้อมูลและแจ้งกับผู้ร้องว่า "บัตรหมดอายุ ต้องทำบัตรใหม่ แต่ไม่ต้องใช้เอกสารใบรับรองแพทย์ แต่จะไม่มีการจ่ายเงินค่าเบี้ยยังชีพผู้พิการให้ย้อนหลัง และให้ผู้ร้องเดินทางไปยังโรงพยาบาลเจริญกรุงประชารักษ์ ในวันพุธที่ 17 กรกฎาคม 2567 เนื่องจากจะมีการออกหน่วยยังโรงพยาบาลดังกล่าวทุกวันพุธ" ซึ่งผู้ร้องแจ้งว่าได้ทำการตรวจสอบยอดเงินที่จะได้รับผ่านบัตรสวัสดิการแห่งรัฐ จำนวน 200 บาท (สองร้อยบาทถ้วน) ที่จะได้รับในวันที่ 20 มิถุนายนนั้น ปรากฏว่าพี่ชายของผู้ร้องไม่ได้รับเงินจำนวนดังกล่าวแต่อย่างใด จากกรณีดังกล่าวส่งผลให้พี่ชายของผู้ร้องได้รับความเดือดร้อน จึงประสงค์ให้หน่วยงานที่เกี่ยวข้องพิจารณาจ่ายเงินเบี้ยยังชีพผู้พิการ จำนวน 200 บาท (สองร้อยบาทถ้วน) ที่จะได้รับผ่านบัตรสวัสดิการแห่งรัฐในวันที่ 20 เดือนมิถุนายน 2567 ย้อนหลังให้กับพี่ชายของผู้ร้อง เนื่องจากผู้พิการจะต้องนำเงินที่ได้รับไปชำระค่าเช่าบ้านในแต่ละเดือน
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก    
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata